Horneland om Hellands fryseboks-feiring: – Bare humor
Helland har vært ute i kulden lenge, og fikk en sjelden mulighet til å starte en Rosenborg-kamp. Høyrevingen svarte med to målgivende pasninger, og én scoring. Scoringen feiret han med å vise at han frøs; at han var «ute i kulden». – Det er bare humor, men vi håper jo at han har lyst til å spille. Det viser han på feltet. Han viser det i hverdagen, sier Horneland. – Det er litt galgenhumor som vi på benken har tullet litt med, forklarer Helland selv, hele svaret kan du se i videoen over.To mål fra vikarkaptein Anders Konradsen, samt ett fra innbytter David Akintola gjorde at det ble fire med Hellands scoring, og 6 – 0 sammenlagt. Likevel var ikke Eirik Horneland spesielt fornøyd. – Det var ikke kjempevanskelig. Det bar preg av det i første omgang at vi tok for lett på det, og møtte ikke opp med de rette holdningene til å spille dem ut og angripe tøffere. Jeg syns vi var passive og kjedelige, sier Horneland til VG.Konradsen har nå fire mål på sine to siste kamper. – Som indreløper i Rosenborg har jeg som mål å lukte på mellom åtte og ti mål i løpet av en sesong, sier Konradsen til VG. Enda viktigere: Rosenborg er ett steg nærmere gruppespillet i Champions League etter å ha holdt lekestue hjemme mot Linfield. – Det var vel ikke det beste laget vi har spilt mot i Europa-sammeheng. Men man er alltid spent før en slik kamp på hva som venter en. Sett i ettertid er vi bedre enn Linfield på alle parametre; fysisk, teknisk, taktisk, kollektivt. Jeg syns vi gjør jobben profesjonelt og godt over to runder. – Er du i ditt livs form? – Jeg liker å tro at jeg alltid har litt å gå på, men formen er veldig god. Både beina, hodet og alt går veldig lett. Så da er det bare å nyte så lenge det varer. – Jeg trives kjempegodt i denne indreløperrollen. Jeg vet at jeg har en god timing både på dødball og innløp i boks, og så er det en konsekvens av at det er flere og flere som føler seg bra. Ting flyter enklere og folk har mye mer selvtillit, sier Konradsen. – Landslaget neste? – Det har jeg ingen tanker om. Det er flust av veldig gode midtbanespillere på landslaget, så det tror jeg blir tøft. – Har «svensken» nummeret ditt? – Lagerbäck? Det aner jeg ikke. VG Live Rosenborg-Linfield minutt for minutt
(Rosenborg-Linfield 4 – 0, 6 – 0 sammenlagt) Pål André Helland (29) var tilbake fra start for første gang på lang tid, og leverte scoring, og en feiring som blir snakket om.